รัฐบาลไทย-ข่าวทำเนียบรัฐบาล-วธ. ถกแนวทางแก้ปัญหาที่พักอาศัยและทำกินในเขตพื้นที่โบราณสถาน -แหล่งโบราณคดี -คูเมืองกำแพงเมืองโบราณทั่วประเทศ
วันพฤหัสบดีที่ 29 พฤศจิกายน 2561
วธ. ถกแนวทางแก้ปัญหาที่พักอาศัยและทํากินในเขตพื้นที่โบราณสถาน -แหล่งโบราณคดี -คูเมืองกําแพงเมืองโบราณทั่วประเทศ
วธ. ถกแนวทางแก้ปัญหาที่พักอาศัยและทํากินในเขตพื้นที่โบราณสถาน-แหล่งโบราณคดี-คูเมืองกําแพงเมืองโบราณทั่วประเทศ เผยสํานักศิลปากร 12 แห่ง รายงานเบื้องต้นสํารวจพบมีการเข้าอาศัย-ทํากิน 155 แห่ง กรมศิลปากรให้สํานักศิลปากรแต่ละพื้นที่ดําเนินการนําร่องแก้ปัญหา
วันที่28พ.ย.2561ที่ห้องประชุมใหญ่ สํานักหอสมุดแห่งชาติ นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) กล่าวภายหลังประชุมการจัดการพื้นที่แหล่งโบราณสถานและมรดกทางวัฒนธรรม ว่า ที่ประชุมหารือแนวทางการแก้ไขปัญหาประชาชนพักอาศัยและทํากินในเขตพื้นที่โบราณสถาน ซึ่งปัจจุบันมีโบราณสถานทั่วประเทศกว่า8,000แห่ง โดยในจํานวนนี้ได้รับการประกาศขึ้นทะเบียนเป็นโบราณสถานแล้วกว่า3,000แห่ง และข้อมูลเบื้องต้นจากการสํารวจของกรมศิลปากร พบว่า มีแหล่งโบราณสถานที่ประชาชนพักอาศัยและทํากินในเขตพื้นที่โบราณสถานในพื้นที่สํานักศิลปากรที่1ราชบุรี สํานักศิลปากรที่2สุพรรณบุรี สํานักศิลปากรที่3พระนครศรีอยุธยา สํานักศิลปากรที่4ลพบุรี สํานักศิลปากรที่5ปราจีนบุรี สํานักศิลปากรที่6สุโขทัย สํานักศิลปากรที่7เชียงใหม่ สํานักศิลปากรที่8ขอนแก่น สํานักศิลปากรที่9อุบลราชธานี สํานักศิลปากรที่10นครราชสีมา สํานักศิลปากรที่11สงขลาและสํานักศิลปากรที่12นครศรีธรรมราช รวมทั้งหมด155แห่ง และมีประชาชนพักอาศัยและทํากินในเขตพื้นที่โบราณสถาน9,594ราย
นายวีระ กล่าวด้วยว่า ทั้งนี้ ที่ประชุมได้พิจารณาปัญหาที่ประชาชนพักอาศัยและทํากินในเขตพื้นที่โบราณสถาน โดยกรมศิลปากรได้ให้สํานักศิลปากรทั้ง12แห่ง ดําเนินการนําร่องแก้ปัญหาประชาชนพักอาศัยและทํากินในเขตพื้นที่โบราณสถานในจังหวัดต่างๆ ทั้งหมด17แห่ง ได้แก่1.สํานักศิลปากรที่1ราชบุรี1แห่ง ได้แก่ ถ้ําเขาพระนาขวาง จ.เพชรบุรี2.สํานักศิลปากรที่2สุพรรณบุรี2แห่ง ได้แก่ คูและกําแพงเมือง(เมืองโบราณสุพรรณบุรี) จ.สุพรรณบุรี กําแพงเมืองกาญจนบุรีใหม่ จ.กาญจนบุรี3.สํานักศิลปากรที่3พระนครศรีอยุธยา2แห่ง ได้แก่ คลองประตูข้าวเปลือก บริเวณชุมชนวัดราชประดิษฐาน และวัดถนนจีน จ.พระนครศรีอยุธยา4.สํานักศิลปากรที่4ลพบุรี1แห่ง ได้แก่ โบราณสถานสระมะโนรา จ.ลพบุรี5.สํานักศิลปากรที่5ปราจีนบุรี2แห่ง ได้แก่ ปราสาทสด๊กก๊อกธม จ.สระแก้ว และเมืองโบราณเพนียด จ.จันทบุรี6.สํานักศิลปากรที่6สุโขทัย1แห่ง ได้แก่ โครงการอนุรักษ์และพัฒนาคูเมืองกําแพงเมืองสุโขทัยด้านตะวันออก และโบราณสถานวัดอาวาสน้อย จ.กําแพงเพชร
7.สํานักศิลปากรที่7เชียงใหม่2แห่ง ได้แก่ กําแพงเมือง-คูเมือง นครเขลางค์ จ.ลําปาง และวัดศรีชุม จ.ลําปาง8.สํานักศิลปากรที่8ขอนแก่น2แห่ง ได้แก่ กู่แก้ว จ.อุดรธานีและกู่บ้านโนนกู่ จ.ขอนแก่น9.สํานักศิลปากรที่9อุบลราชธานี2แห่ง ได้แก่ กู่พระโกนา จ.ร้อยเอ็ด และคูและกําแพงเมืองร้อยเอ็ด จ.ร้อยเอ็ด10.สํานักศิลปากรที่11สงขลา2แห่ง ได้แก่ กําแพงเมืองสงขลาเก่าฝั่งบ่อยาง จ.สงขลาและกําแพงเมือง-คูเมืองสงขลาเก่าฝั่งหัวเขาแดง จ.สงขลา และ11.สํานักศิลปากรที่12นครศรีธรรมราช1แห่ง ได้แก่ ฐานพระสยมภูวนารถจ.นครศรีธรรมราช ทั้งนี้ สําหรับการแก้ปัญหาประชาชนพักอาศัยและทํากินในเขตพื้นที่โบราณสถานในจังหวัดต่างๆ โดยการดําเนินการตามขั้นตอนต่างๆ กรมศิลปากรต้องระมัดระวังไม่ให้ประชาชนเดือดร้อน อย่างไรก็ตาม กรมศิลปากรจําเป็นต้องปฏิบัติการตามภาระหน้าที่ที่กฎหมายกําหนดในการดูแลปกป้องโบราณสถาน
นายวีระ กล่าวด้วยว่า ที่ประชุมได้กําชับให้กรมศิลปากรดําเนินการแก้ปัญหาตามมาตรการระยะสั้นและระยะยาว โดยระยะสั้น อาทิ การตรวจสอบการครอบครองสิทธิ์ที่ดินในเขตพื้นที่โบราณสถานและตรวจสอบขอบเขตพื้นที่เช่าให้ชัดเจน ทําหนังสือแจ้งประชาชนที่พักอาศัยและทํากินในเขตพื้นที่โบราณสถานให้ทราบว่า ได้อาศัยอยู่ในพื้นที่โบราณสถานเพื่อขอความร่วมมือออกจากพื้นที่ เป็นต้น ส่วนระยะยาว อาทิ การตรวจตราพื้นที่โบราณสถานไม่ให้มีประชาชนพักอาศัยและทํากินในเขตพื้นที่โบราณสถานอย่างเข้มงวด ศึกษาทางโบราณคดีเพิ่มเติมบริเวณพื้นที่โบราณสถาน เพื่อนําข้อมูลมาประกอบการพิจารณาถึงความสําคัญของพื้นที่ดังกล่าวและควบคุมการก่อสร้างอาคารใกล้กับโบราณสถาน จัดทําแผนในการคืนพื้นที่โบราณสถาน บูรณะฟื้นฟูโบราณสถานให้อยู่ในสภาพดีและพัฒนาพื้นที่โบราณสถาน เป็นต้น นอกจากนี้ ที่ประชุมได้เสนอแนะให้กรมศิลปากรแก้ปัญหาโดยการแต่งตั้งคณะกรรมการในการแก้ไขปัญหาดังกล่าว ซึ่งประกอบด้วย ผู้แทนจากกรมศิลปากร หน่วยงานในสังกัดกระทรวงวัฒนธรรม และผู้แทนหน่วยงานที่เกี่ยวข้อง เช่น กระทรวงมหาดไทย กรมธนารักษ์ เพื่อให้เกิดการบูรณาการการแก้ไขปัญหาและเกิดผลกระทบต่อประชาชนน้อยที่สุด
--------------------------